Ulrich Jung

Ulriko Jungo (1478-1539) estis germana kuracisto, humanisto, profesoro pri medicino, hebreisto kaj frato de Ambrosius Jung la 1-a (1471-1548). Li verkis sennombrajn traktaĵojn pri infektaj malsanoj. Li apartenis al tre famaj aŭgsburgaj familioj de kuracistoj, humanistoj, profesoroj kaj patricioj. Lia patro nomiĝis Johann Hans Jung (1425-1505) kaj ankaŭ estis kuracisto kaj lia patrino estis Martha Kärner.

 Vivo 
230ra|eta|maldekstra|<center>Blazono de aŭgsburga familio de patricioj<center>
En 1507 li estis indikita kiel kuracisto de la urbo Aŭgsburgo kaj persona kuracisto kaj imperia konsilisto de Maksimiliano la 1-a. por kies salajro li ricevis 6 mil guldenojn. Li ankaŭ estis privata kuracisto de la patricia familio de Antono Fugger (1493-1560).

En 1538, la imperiestro Karlo la 5-a omaĝis lin per nobela titolo. Poste li enmembriĝis al la "Collegium Medicum" kie li estis profesoro pri medicinaj sciencoj. Li ankaŭ studis la hebrean kaj klarigis pri la neceso de studo pri la bibliaj tekstoj en la Fakultato pri Teologio. Kune kun sia frato, li estis kun-aŭtoro de la verko "Conclusiones et propositiones universam medicinam", traktaĵo pri infektaj malsanoj. Li asertis ke pomadoj surbaze de hidrargo estis neadekvata por la traktado de la variolo.

 Verko 
 Conclusiones et propositiones universam Medicinam, per genera comprehendentes, 1538, eldonita de Konrad Peutinger.

 Literaturo 
 Negotiating the French Pox in Early Modern Germany, Claudia Stein
 Enzyklopädie Medizingeschichte, Werner E. Gerabek, Bernhard D. Haage, Gundolf Keil, Wolfgang Wegner
 Hitz - Kozub, Rudolf Vierhaus
 Augsburger Stadtlexikon
 CERL Thesaurus

 Vidu ankaŭ 
 Ambrosius Jung la 1-a (1471-1534)
 Sigmund Grimm (1480-1532)
 Adolf Occo la 2-a (1494-1572)
 Konrad Peutinger (1465-1547)

Kategorio:Germanaj kuracistoj
Kategorio:Germanaj pedagogoj
Kategorio:Germanaj hebreistoj
Kategorio:Germanaj humanistoj